Diari Oficial de la Generalitat Valenciana


Sumari del DOGV 9689, del 22-09-2023 (2023/9656)

DECRET 158/2023, de 19 de setembre, del Consell, pel qual s'aprova la permuta promoguda per l'empresa Yesos Monrabal, SL, de terrenys de la seua propietat localitzats en la parcel·la 45 del polígon 17 del cadastre immobiliari del terme municipal de Tuéjar, que forma la totalitat de l'enclavament número J91K911P6402957 de la forest V061 del Catàleg de forests de domini públic i utilitat pública de la província de València, denominat El Monte de Tuéjar, situat en el terme municipal de Tuéjar, per una altra parcel·la municipal inclosa en aquesta forest.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9689

Data del DOGV
:   22-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9656


Data del document
:   19-09-2023

Organisme emissor


Tipus de document
:   Decret

Descriptors 

:   * Conselleria de Medi Ambient, Aigua, Infraestructures i Territori
    * muntanya

DECRET 158/2023, de 19 de setembre, del Consell, pel qual s'aprova la permuta promoguda per l'empresa Yesos Monrabal, SL, de terrenys de la seua propietat localitzats en la parcel·la 45 del polígon 17 del cadastre immobiliari del terme municipal de Tuéjar, que forma la totalitat de l'enclavament número F20D047E4380766 de la forest V061 del Catàleg de forests de domini públic i utilitat pública de la província de València, denominat El Monte de Tuéjar, situat en el terme municipal de Tuéjar, per una altra parcel·la municipal inclosa en aquesta forest. [2023/9656]  
  
  
De conformitat amb el que es disposa en l'article 16 de la Llei 43/2003, de 21 de novembre, de forests, la Direcció Territorial de València de l'anterior Conselleria d'Agricultura, Desenvolupament Rural, Emergència Climàtica i Transició Ecològica, a petició de l'empresa Yesos Monrabal, SL, ha sol·licitat l'autorització de la permuta de la parcel·la 45 del polígon 17 del cadastre de Tuéjar, de la seua propietat, que forma la totalitat de l'enclavament número T76X637G2767550 de la Forest V061 del Catàleg de forests de domini públic i utilitat pública de la província de València, denominat El Monte de Tuéjar, situat en el terme municipal de Tuéjar i pertanyent al seu ajuntament, per una altra parcel·la de la mateixa forest propietat del seu ajuntament.  
A conseqüència d'aquesta sol·licitud, la Conselleria de Medi Ambiente, Aigua, Infraestructures i Territori ha instruït el corresponent expedient de permuta en què consta l'aprovació de l'Ajuntament de Tuéjar, la proposta de la Direcció Territorial de València de data 16 de febrer de 2023, així com, la proposta de la Direcció General de Medi Natural i Avaluació Ambiental, de data 6 de juliol de 2023, en el qual han quedat acreditats tant els requisits exigits per l'article 16 de la Llei 43/2003, per a autoritzar l'exclusió i permuta d'una part d'una forest catalogada, com la seua conveniència, ja que la permuta, a més de possibilitar la restauració de l'activitat industrial minera del terme municipal, suposarà una millor definició i l'increment de la superfície de la forest en 1,202 ha, així com la millorarà de la gestió i la conservació de la forest i que donarà com a resultat, l'eliminació de l'enclavament número N77M129I5278615 i l'augment del valor cadastral de la forest.  
  
  
Per tant, es considera que hi ha un interés públic prevalent per a realitzar la permuta, per la qual cosa és procedent accedir a la sol·licitud de l'interessat i modificar el Catàleg de forests de domini públic i utilitat pública de la província de València mitjançant l'aprovació del corresponent decret.  
Vistos els articles 16 i 17 de la Llei 43/2003, de 21 de novembre, de forests, i en els articles 11, 13, 26, 31, 107 i 108 del Reglament de la Llei forestal de la Comunitat Valenciana, aprovat pel Decret 98/1995, de 16 de maig, del Consell, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, a proposta de la consellera de Medi Ambient, Aigua, Infraestructures i Territori, i amb la deliberació prèvia del Consell, en la reunió del dia 19 de setembre de 2023,  
  
  
DECRETE  
  
Article 1. Desafectació del domini públic i descatalogació dels terrenys sol·licitats  
Es desafecta del domini públic i s'exclou de la forest V061 del Catàleg de forests de domini públic i utilitat pública de la província de València una superfície de 6,596 ha de terrenys forestals, corresponent a part de la parcel·la 733 del polígon 28 del cadastre del terme municipal de Tuéjar.  
  
Article 2. Autorització de la permuta  
S'autoritza la permuta, acordada entre l'empresa Yesos Monrabal, SL, i l'Ajuntament de Tuéjar, de terrenys forestals de l'empresa, corresponents a la parcel·la 45 del polígon 17 del cadastre de Tuéjar, que forma la totalitat de l'enclavament núm. U70M428M4298283 de la Forest V061 del Catàleg de forests de domini públic i utilitat pública de la província de València, denominat El Monte de Tuéjar, situat en el terme municipal de Tuéjar i pertanyent al seu ajuntament, per una altra parcel·la de la mateixa forest corresponent a part de la parcel·la 733 del polígon 28 del cadastre del terme municipal de Tuéjar, propietat del seu ajuntament.  
  
Article 3. Afectació al domini públic i catalogació dels terrenys oferits  
S'afecta el domini públic i s'inclouen 7,7980 ha de terrenys forestals corresponents a la parcel·la 45 del polígon 17 (anterior enclavat núm. G71J983H2796399) en la forest del Catàleg de forests de domini públic i utilitat pública núm. V061 denominat El Monte de Tuéjar, situat en el terme municipal de Tuéjar i pertanyent al seu ajuntament.  
  
  
Article 4. Modificació del Catàleg  
Es modifica la inscripció de la forest del Catàleg de forests de domini públic i utilitat pública núm. V061 denominat El Monte de Tuéjar, situat en el terme municipal de Tuéjar i pertanyent al seu ajuntament, que queda de la següent forma:  
  
Nom de la forest: El Monte de Tuéjar  
Número de la forest: V061  
Terme municipal: Tuéjar  
Província: València  
Pertinença: Ajuntament  
Superfície total: 10.558,444 ha  
Superfície pública: 8.011,312 ha  
Nre. enclavats: no consten  
Superfície d'enclavats: 2.547,132 ha  
Delimitat: parcialment  
Amollonat: parcialment  
Límits:  
Nord: propietats particulars del terme municipal de Tuéjar, forest Caídas del Río Túria del terme i propi de Titaguas, número V058 del CUP i propietats particulars.  
Est: forest Loma del Chinchel i altres del terme i propis de Chelva, número V051 del CUP i propietats particulars del terme municipal de Chelva.  
Sud: forest El Monte del terme i propis de Benagéber número V043 del CUP.  
Oest: forest La Solana y Campo de las Herrerías del terme i propis de Sinarcas número V057 del CUP i terme municipal de Talayuelas (Conca).  
Servituds: No en consten.  
Registre de la propietat: Chelva 04.12.1957, tom 36, llibre 3, foli 97, finca 434, inscripció 1a.  
  
Article 5. Formalització de la permuta  
La permuta haurà de ser elevada a escriptura pública, a costa de l'empresa Yesos Monrabal, SL, que s'inscriurà en el Registre de la Propietat i de la qual s'entregarà còpia autoritzada a la Conselleria de Medi Ambient, Aigua, Infraestructures i Territori per a la seua constància en el Catàleg de forests de domini públic i utilitat pública.  
  
Article 6. Replanteig i senyalització  
L'empresa Yesos Monrabal, SL, haurà de col·locar en l'acte de replanteig, a càrrec seu, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de València de la Conselleria competent en forests públics.  
  
Article 7. Adequació del Registre de la Propietat i del Cadastre immobiliari  
L'empresa Yesos Monrabal, SL, adequarà a les seues expenses en el Registre de la Propietat la cabuda i la descripció de les finques de la seua propietat, fent constar la contigüitat de les mateixes amb la forest d'utilitat pública número V061 del Catàleg de muntanyes de domini públic i utilitat pública de la província de València pels seus límits. Es procedirà d'igual forma respecte al Cadastre Immobiliari.  
Tots els honoraris notarials i registrals, impostos i arbitris que s'originen per aquest atorgament (tant els derivats dels terrenys oferits com dels terrenys sol·licitats), seran satisfets íntegrament pel sol·licitant.  
  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Generalitat Valenciana.  
  
Contra el present decret, les persones interessades podran interposar un recurs contenciós administratiu en el termini de dos mesos comptats a partir de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en l'article 10 i concordants de la Llei reguladora de la jurisdicció contenciosa administrativa.  
  
Tot això, sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 19 de setembre de 2023  
  
El president de la Generalitat,  
CARLOS MAZÓN GUIXOT  
  
La consellera de Medi Ambient, Aigua,   
Infraestructures i Territori,  
SALOMÉ PRADAS TEN